Document ID: 31999R0534

ΚΑΝΟΝΙΣΜΟΣ (ΕΚ) αριθ. 534/1999 ΤΗΣ ΕΠΙΤΡΟΠΗΣ της 11ης Μαρτίου 1999 με τον οποίο καθορίζονται τα ανώτατα επίπεδα χρηματοδότησης ενεργειών για τη βελτίωση της ποιότητας της ελαιοπαραγωγής κατά το διετή κύκλο 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 163/66/ΕΟΚ του Συμβουλίου, της 22ας Σεπτεμβρίου 1996, περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1638/98 (2),
τον κανονισμό (ΕΚ) αριθ. 528/1999 της Επιτροπής, της 10ης Μαρτίου 1990, για τον καθορισμό μέτρων με σκοπό τη βελτίωση της ποιότητας της ελαιοπαραγωγής (3), και ιδίως το άρθρο 3 παράγραφος 2,
Εκτιμώντας:
ότι στο άρθρο 3 παράγραφος 2 του κανονισμού (ΕΚ) αριθ. 528/1999 προβλέπεται ο καθορισμός, για κάθε δωδεκάμηνο παραγωγικό κύκλο, ανωτάτων επιπέδων χρηματοδότησης ενεργειών με σκοπό τη βελτίωση της ποιότητας της ελαιοπαραγωγής και των επιπτώσεων που έχει στο περιβάλλον, που μπορεί να επιτευχθούν σε έκαστο παραγωγό κράτος μέλος 7
ότι, για το πρώτο έτος εφαρμογής του κανονισμού (ΕΚ) αριθ. 528/1999 και λαμβάνοντας υπόψη την ημερομηνία έναρξης ισχύος του, είναι ανάγκη να προβλεφθεί συμπληρωματική προθεσμία για την κατάρτιση του προγράμματος ενεργειών κατά τον κύκλο παραγωγής 1999/2000 7
ότι ο κανονισμός (ΕΚ) αριθ. 2095/98 της Επιτροπής, της 30ής Σεπτεμβρίου 1998, περί καθορισμού, για την περίοδο εμπορίας 1997/98, της εκτιμώμενης παραγωγής ελαιολάδου καθώς και του ποσού της μοναδιαίας ενισχύσεως στην παραγωγή που μπορεί να καταβληθεί (4), εκτιμά την εν λόγω παραγωγή σε 2 290 600 τόνους 7 ότι η κατ' εκτίμηση αυτή παραγωγή αντιστοιχεί σε 1 157 000 τόνους για την Ισπανία, 422 000 τόνους για την Ελλάδα, 670 000 τόνους για την Ιταλία, 39 000 τόνους για την Πορτογαλία και 2 600 τόνους για την Γαλλία 7 ότι βάση για τη χρηματοδότηση ενεργειών προς βελτίωση της ποιότητας του κύκλου της ελαιοπαραγωγής που αρχίζει την 1η Μαΐου 1999 θα αποτελέσει η κράτηση επί της καταβαλλόμενης ενισχύσεως προς την παραγωγή της εν λόγω περιόδου εμπορίας ελαιολάδου 7
ότι οι προς επιτέλεση ενέργειες συνεπάγονται σχετικώς σταθερό ελάχιστο κόστος 7 ότι, επομένως, μπορεί να αποδειχθεί ανεπαρκές το ανώτατο επίπεδο της συνολικής χρηματοδότησης για ορισμένα κράτη μέλη 7 ότι, κατά συνέπεια, για τις ανωτέρω περιπτώσεις θα πρέπει να προσδιοριστούν τα ενδεδειγμένα όρια 7
ότι τα μέτρα που προβλέπονται στον παρόντα κανονισμό συμφωνούν με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τον κύκλο παραγωγής από την 1η Μαΐου 1999 έως τις 30 Απριλίου 2000, τα ανώτατα επίπεδα χρηματοδότησης ενεργειών που αναφέρονται στο άρθρο 3 παράγραφος 2 πρώτο εδάφιο του κανονισμού (ΕΚ) 528/1999 είναι:
ΘΕΣΗ ΠΗΝΑΚΑ
Άρθρο 2
Κατά παρέκκλιση του άρθρου 2 παράγραφος 1 του κανονισμού (ΕΚ) αριθ. 528/1999, ως προθεσμία για την κατάρτιση του προγράμματος ενεργειών κατά τον κύκλο παραγωγής 1999/2000 ορίζεται η 30ή Απριλίου 1999.
Άρθρο 3
Κατά παρέκκλιση του άρθρου 3 παράγραφος 3 του κανονισμού (ΕΚ) αριθ. 528/1999, η συμπληρωματική εθνική χρηματοδοτική συνδρομή, για όσα κράτη μέλη το ανώτατο επίπεδο της προβλεπόμενης στο άρθρο 1 χρηματοδότησης δεν υπερβαίνει τα 100 000 ευρώ, δύναται να ανέλθει το πολύ σε 250 000 ευρώ.
Άρθρο 4
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαρτίου 1999.

Labels: 19
7
3
6
15